**I. Hírlevél 2016. május**

1. Felkerültek a Kpszti honlapjára (<http://kpszti.hu/2016_aprilis_12>) az április 12-i továbbképzés dokumentumai. Az elhangzott előadások prezentációi mellett megtalálható egy frissen megjelent segédanyag a pénzügyi kultúra oktatásához. (Ezt könyv formátumban ingyenesen is lehet igényelni: <http://penziranytu.hu/a-penzzel-okosan-kell-banni-konyvbemutato>)

2. A továbbképzésen megállapodtunk arról, hogy létrehozunk egy prezentációs adatbázist, ahol egyes leckéket feldolgozó ppt-k találhatók. Ehhez a kiépülő adatbázishoz hozzáférhet minden kolléga, aki legalább egy (de lehetőség szerint több) olyan saját készítésű, órán kipróbált ppt-vel gazdagítja ezt az adattárat, amely még nem szerepel benne. (Az adatbázisban szereplő témák listáját folyamatosan frissítem a <http://www.kpszti.hu/system/files/KPSZTI%20PREZENTACIOS%20ADATBAZIS.docx> oldalon) Az adatbázisba való belépés módja az lenne, hogy egy ilyen ppt küldésével nekem kell jelezni a szándékot, én pedig megadom a linket, amelyen megtalálható az adtabázis. A letöltött prezentációt egyedi szerzői jogok tiszteletben tartásával lehet ezután felhasználni, ami esetünkben azt jelenti, hogy nyugodtan módosítható, de a tanfelügyelet, minősítés stb. esetén mindig jelöljük, hogy kitől származik az eredeti, illetve nem adjuk tovább harmadik személynek (hanem bátorítjuk, hogy ő is küldjön egy ppt a KPSZTI-adatbázisba)

3. Általában is a kollégák figyelmébe ajánlom a <http://kpszti.hu/tortenelem> oldalt, örömmel veszek minden olyan javaslatot, amely segítené, hogy mindenki számára hasznos és aktuális információk kerüljenek ide fel.

4. Ajánlom a kollégák figyelmébe az evangélikus iskolák történelemtanárainak 2014-es és 2015-ös konferenciáján elhangzott előadások gyűjteményes kötetét: <http://www.harmattan.hu/konyv_1356.html>. Különösen érdekesnek találtam a hely-és iskolatörténet tantervi megjelenítéséről, a filmhíradók és fotók történelemórai felhasználásáról és a magyar katonai hagyományokról szóló tanulmányokat.

5. Az idei KPSZTI pályázatokra sajnos nagyon kevés történelem pályázat érkezet. Tudom, hogy e komoly kutatómunkát igénylő 10-15 oldalas pályaművek nem túl népszerűek manapság, ugyanakkor mégis szeretném, ha nőne az érdeklődés, mert a történészi vagy általában a kutatói pálya iránt affinitást érző diákoknak nagyon jó szárnypróbálgatási lehetőség és jó előiskola az OKTV-hez, illetve később az egyetemi szemináriumi dolgozathoz, szakdolgozathoz. Szívesen vennék javaslatokat a jövő évi pályázathoz: egyrészt olyan egyháztörténelmi témákat, amelyekbe valamilyen egyéni (pl. helytörténeti) kutatás is bevihető, másrészt a népszerűsítéséhez.

Gianone András

KPSZTI